Title: ประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่น สาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวัก และประเทศโรมาเนีย (ฉบับที่ 4) พ.ศ. 2546

ประกาศคณะกรรมการพิจารณาการทุ่มตลาดและการอุดหนุน

ประกาศคณะกรรมการพิจารณาการทุ่มตลาดและการอุดหนุน
เรื่อง
การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน
ที่มีแหล่งกำเนิดจากประเทศญี่ปุ่น
สาธารณรัฐแอฟริกาใต้ สหพันธรัฐรัสเซีย
สาธารณรัฐคาซัคสถาน
สาธารณรัฐอินเดีย สาธารณรัฐเกาหลี ไต้หวัน
สาธารณรัฐเวเนซูเอลา
สาธารณรัฐอาร์เจนตินา ประเทศยูเครน
สาธารณรัฐประชาธิปไตยประชาชนแอลจีเรีย
สาธารณรัฐอินโดนีเซีย
สาธารณรัฐสโลวัก
และประเทศโรมาเนีย
(ฉบับที่
๔)
พ.ศ.
๒๕๔๖[๑]

ตามที่ได้มีประกาศคณะกรรมการพิจารณาการทุ่มตลาดและการอุดหนุน
เรื่อง การ๔ตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน
ที่มีแหล่งกำเนิดจากประเทศญี่ปุ่น สาธารณรัฐแอฟริกาใต้ สหพันธรัฐรัสเซีย
สาธารณรัฐคาซัคสถาน สาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลา
สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรีย
สาธารณรัฐอินโดนีเซีย สาธารณรัฐสโลวัก และประเทศโรมาเนีย ลงวันที่ ๘ พฤศจิกายน
พ.ศ. ๒๕๔๕ กำหนดให้ใช้มาตรการชั่วคราวตอบโต้การทุ่มตลาดสินค้าเหล็กแผ่นรีดร้อน
ที่มีแหล่งกำเนิดจากประเทศดังกล่าว เป็นระยะเวลา ๔ เดือน นับแต่วันที่ ๑๘
พฤศจิกายน พ.ศ. ๒๕๔๕ เป็นต้นไป นั้น

บัดนี้
คณะกรรมการพิจารณาการทุ่มตลาดและการอุดหนุน มีมติเมื่อวันที่ ๑๐ มีนาคม พ.ศ. ๒๕๔๖
ให้ขยายเวลาการใช้มาตรการชั่วคราวออกไปอีก
เพื่อให้กรมการค้าต่างประเทศดำเนินการไต่สวนการทุ่มตลาดต่อไปเพื่อให้ได้ข้อสรุปว่าสมควรจะเรียกเก็บอากรตอบโต้การ
ทุ่มตลาดเป็นอัตราเท่าใด จึงจะเพียงพอต่อการขจัดความเสียหายที่เกิดขึ้นได้

อาศัยอำนาจตามความในมาตรา ๔๑ มาตรา ๔๒ (๓)
และ มาตรา ๗๓ (๑) แห่ง พระราชบัญญัติการตอบโต้การทุ่มตลาดและการอุดหนุน
ซึ่งสินค้าจากต่างประเทศ พ.ศ. ๒๕๔๒ คณะกรรมการออกประกาศไว้ ดังต่อไปนี้

ข้อ ๑ 
ประกาศนี้ เรียกว่า ประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน
ที่มีแหล่งกำเนิดจากประเทศญี่ปุ่น สาธารณรัฐแอฟริกาใต้ สหพันธรัฐรัสเซีย
สาธารณรัฐคาซัคสถานสาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลา
สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรีย
สาธารณรัฐอินโดนีเซีย สาธารณรัฐ สโลวัก และประเทศโรมาเนีย (ฉบับที่ ๔) พ.ศ. ๒๕๔๖

ข้อ ๒ 
ให้ขยายระยะเวลาการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุน
เรื่อง
การตอบโต้การทุ่มตลาดสินค้าเหล็กแผ่นรีดร้อนชนิดม้วนและไม่เป็นม้วนที่มีแหล่งกำเนิดจากประเทศญี่ปุ่น
สาธารณรัฐแอฟริกาใต้ สหพันธรัฐรัสเซียสาธารณรัฐคาซัคสถาน สาธารณรัฐอินเดีย
สาธารณรัฐเกาหลี ไต้หวัน สาธารณรัฐเวเนซูเอลาสาธารณรัฐอาร์เจนตินา ประเทศยูเครน
สาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวัก
และประเทศโรมาเนีย พ.ศ. ๒๕๔๕ ลงวันที่ ๘ พฤศจิกายน พ.ศ. ๒๕๔๕ ออกไปอีกเป็นระยะเวลา
๒ เดือน

ประกาศ
ณ วันที่ ๑๐ มีนาคม พ.ศ. ๒๕๔๖
อดิศัย  โพธารามิก
รัฐมนตรีว่าการกระทรวงพาณิชย์
ประธานคณะกรรมการพิจารณาการทุ่มตลาดและการอุดหนุน

วิภา/ผู้จัดทำ
๓๑
สิงหาคม ๒๕๕๔

[๑] ราชกิจจานุเบกษา เล่ม ๑๒๐/ตอนพิเศษ ๓๐ ง/หน้า ๑๐/๑๒
มีนาคม ๒๕๔๖